เรื่องร้องเรียน: สนามฟุตบอลสมใจนึก อารีน่าใช้เสียงดังเวลากลางคืน ใช้เครื่องขยายเสียงรบกวน เลิกเตะดึกมากบางครั้งถึงตีหนึ่ง อยู่ในพื้นที่สำนักงานเขตบางบอน กรุงเทพมหานคร อยากให้เลิกใช้เครื่องขยายเสียงเวลากลางคืน
การดำเนินการของเจ้าหน้าที่: กรณีเรื่องร้องเรียนดังกล่าว ฝ่ายสิ่งแวดล้อมและสุขาภิบาล ร่วมกับฝ่ายเทศกิจ ได้ดำเนินการตรวจสอบเรื่องดังกล่าวแล้วจำนวน 3 ครั้ง ครั้งที่ 1 เมื่อวันที่ 15 กันยายน 2566 เวลา 18.30 น. ขณะตรวสอบพบว่ามีการจัดกิจกรรมเตะฟุตบอลจริง แต่ไม่พบว่ามีการพากย์บอลหรือการเปิดเพลงผ่านเครื่องขยายเสียง ครั้งที่ 2 เมื่อวันที่ 18 กันยายน 2566 เวลา 18.30 น. ขณะตรวจสอบพบว่ามีการจัดกิจกรรมเตะฟุตบอลแต่ไม่พบว่ามีการพากย์บอล และครั้งที่ 3 เมื่อวันที่ 20 กันยายน 2566 เวลา 18.30 น. ขณะตรวจสอบไม่พบว่ามีการเปิดเพลงหรือการพากย์บอล ซึ่งกิจการสนามฟุตบอลไม่เข้าข่ายกิจการที่ขออนุญาตการประกอบกิจการจากกรุงเทพมหานคร แต่อย่างไรก็ดีทางเจ้าหน้าที่ได้กำชับกับทางสนามฟุตบอลว่า ให้งดการพากย์บอลและการเปิดเพลงผ่านเครื่องขยายเสียง เพื่อป้องกันการรบกวนผู้พักอาศัยบริเวณใกล้เคียง ทั้งนี้หากผู้ร้องเรียนได้รับความเดือดร้อนเช่นเดิม  ขอให้ผู้ร้องติดต่อมาที่ฝ่ายสิ่งแวดล้อมและสุขาภิบาล สำนักงานเขตบางบอน ที่ 024503272 หรือ 0621344821 เพื่อจะได้หาแนวทางแก้ไขต่อไป
ความเห็นของผู้แจ้ง: ขอบคุณมากๆที่ช่วยแก้ไขปัญหาให้อย่างรวดเร็วครับ
พื้นที่: แขวงบางบอนใต้ เขตบางบอน กรุงเทพมหานคร